Diari Oficial de la Generalitat Valenciana


Sumari del DOGV 6338, del 23-08-2010 (2010/8993)

Informació pública de l'aprovació del projecte de construcció de la urbanització de la via parc, tram avinguda Lorenzo Carbonell-El Palmerar.
---------------------------------------------------------------------------------------------------------------------------------------------

### Dades del document

Número de DOGV
:   6338

Data del DOGV
:   23-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8993


Data del document
:   22-07-2010

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de l'aprovació del projecte de construcció de la urbanització de la via parc, tram avinguda Lorenzo Carbonell-El Palmerar. [2010/8993]  
La Junta de Govern Local, en sessió celebrada el dia 19 de juliol del 2010, va adoptar entre altres l'acord següent:  
«Projecte de construcció de la urbanització de la via parc: tram avinguda Lorenzo Carbonell-El Palmerar: aprovació.  
De conformitat amb el que estableix l'article 51 del Reial Decret Legislatiu 781/1986, de 18 d'abril, abans d'entrar en el fons de l'assumpte a què es referix l'epígraf que antecedeix, que no figura en l'ordre del dia de la sessió, se sotmet a deliberació la seua especial declaració d'urgència, que és aprovada.  
S'informa de l'expedient tramitat en relació amb l'epígraf que precedeix, els antecedents i raonaments del qual figuren, resumits, a continuació.  
El projecte de construcció de la urbanització de la Via Parc: tram avinguda de Lorenzo Carbonell-El Palmerar, redactat per encàrrec de la gerència municipal d'Urbanisme, ha sigut presentat el dia 21 de juny de 2010. El seu objecte és la definició de les obres d'execució d'este tram de la Via Parc, a fi de millorar l'accessibilitat als barris de Sant Gabriel i El Palmerar, incorporant en esta via una franja de reserva per a la implantació de la xarxa tramviària d'Alacant, així com un carril bici.   
L'obra té el seu inici en la glorieta d'unió de l'avinguda Alcalde Lorenzo Carbonell i la Via Parc, i el seu final en el barri de Sant Gabriel, junt amb la subestació elèctrica existent. Compta amb una longitud aproximada de 1.400 m i un ample de 50 m, de la qual cosa resulta una superfície d'actuació de 70.000 m².  
El Departament Tècnic d'Urbanització ha emés un informe, de data 13 de juliol de 2010, favorable a l'aprovació del projecte.   
Pel que fa a la seua adequació al planejament, ha de posar-se de manifest el següent: el Pla General vigent defineix el traçat de la denominada Via Parc, la qual, en allò referent al tram d'aquest projecte, es concreta en una reserva de terrenys en sòl no urbanitzable, i es qualifiquen com d'especial protecció d'infraestructures (SNU/I). El projecte s'adapta, en termes generals, al traçat previst en el Pla General, i així es resol la discrepància existent entre els plans generals (escala 1/5000) i els d'ordenació detallada (escala 1/2000), de manera que prevalen aquestos últims, en ser de major escala, tal com s'establix en l'article 2 de les normes urbanístiques del Pla General. D'altra banda, en l'informe del Departament Tècnic d'Urbanització s'assenyala que també s'adapta a la revisió del Pla General actualment en fase de tramitació, i que s'han tingut en compte les previsions d'execució de la Via Parc, Alacant-Elx (CV-86), en el seu tram urbà, que ha d'executar Ciralsa.  
El termini d'execució previst és de sis mesos, comptats a partir de la firma de l'acta de replantejament.  
El pressupost total de l'obra, IVA inclòs, ascendix a la quantitat de 53.265.335,87 €  
L'obra ha de finançar-se a càrrec del Pla de Suport a la Inversió Productiva a Municipis de la Comunitat Valenciana, segons la Resolució adoptada pel conseller d'Economia, Hisenda i Ocupació, de data 26 de juny de 2009.  
Es procedeix, en conseqüència, aprovar el projecte, segons estableix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que preveu l'article 127.1, apartat d, de la Llei 7/1985, de 2 d'abril, reguladora de les Bases de Règim Local, d'acord amb la Llei 57/2003, de 16 de desembre, de Mesures per a la Modernització del Govern Local.  
Com a conseqüència de tot el que s'ha exposat, la Junta de Govern Local adopta els acords següents:   
Primer. Aprovar el projecte de construcció de la urbanització de la Via Parc: tram avinguda de Lorenzo Carbonell-El Palmerar, redactat per encàrrec de la Gerència Municipal d'Urbanisme.  
Segon. Notificar el contingut de l'acord precedent a la Conselleria d'Infraestructures i Transports.   
Tercer. Comunicar la resolució precedent al Departament Tècnic d'Urbanització de la Gerència Municipal d'Urbanisme i al cap del Departament Tècnic de Sistemes d'Informació Comptable i Pressupostària.   
Quart. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Comunitat Valenciana.»   
Tot això es publica perquè se'n prenga coneixement, segons el que estableix l'article 152 de la Llei 16/2005, de 30 de desembre, de la Generalitat, Urbanística Valenciana, i es comunica que contra l'esmentat acte, que posa fi a la via administrativa, i davant de l'òrgan que el va dictar, cal interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o aquest directament, davant del Jutjat Contenciós Administratiu d'Alacant, en el termini de dos mesos, comptats -ambdós terminis- a partir de l'endemà de la publicació d'aquest edicte en el Butlletí Oficial de la Província d'Alacant.  
Alacant, 22 de juliol de 2010.- El sotssecretari: Germà Pascual Ruiz-Valdepeñas. El delegat d'Urbanisme: Alfonso Mendoza Quesada.